Ռուսլանը փոքր տրակտոր ունի, բայց իր քարքարոտ հողերում մի քիչ ավելի մեծ մեխանիզմ է հարկավոր: Կան բելոռուսական տրակտորներ, որոնք հողի հետ մի քանի աշխատանքեր են կատարում: Վստահ է, որ 2018թ.-ին իր 3,5 հա այգին լրիվ ազնվամորու բերքի տակ կլինի և կցասայլով տրակտորով հավաքած ազնվամորին այգիներից կտեղափոխի հավաքման կետ: Գործերը լավ գնալու դեպքում Ռուսլանը նախատեսել է նաև այգու տարածքում պահածոների մինի գործարան կառուցել: «Եթե դրամական վիճակներս լավ լինի, մեր ծրագրերը անպայման կիրականացնենք, եթե ոչ՝ կուզենայի, որ պետական դրամական աջակցություն ունենայինք: Մնացածը մենք կանենք»,- ասաց նա: